60. ΝΟΜΟΣ υπ’αριθ. 1083 της 25/30 Οκτ. 1980 (ΦΕΚ Α΄ 252) Περί αγοράς και πωλήσεως συναλλάγματος και ξένων τραπεζικών γραμματίων. Άρθρ.1.-1.Επιτρέπεται εις τας νομίμως εξουσιοδοτημένας προς αγοράν και πώλησιν συναλλάγματος και ξένων τραπεζικών γραμματίων τραπέζας, όπως ιδία αυτών ευθύνη και οικονομικώ κινδύνω και συμφώνως προς τας εκάστοτε κειμένας διατάξεις, διενεργούν τοιαύτας πράξεις εν όψει μετά των πελατών των, μετ’ αλλήλων και μετά της Τραπέζης της Ελλάδος, ως επίσης να προβαίνουν εις την μετ’ αλλήλων, μετά της Τραπέζης της Ελλάδος και μετά τραπεζών εν τη αλλοδαπή, μετατροπήν ξένου νομίσματος εις έτερον ξένον νόμισμα. 2.Οι όροι και αι ειδικώτεραι λεπτομέρειαι εφαρμογής των διατάξεων της προηγουμένης παραγράφου καθορίζονται δι’ αποφάσεων της Νομισματικής Επιτροπής. 3.Ομοίως, δι’ αποφάσεων της Νομισματικής Επιτροπής δύναται, να επιτραπή η αγορά και πώλησις συναλλάγματος και ξένων τραπεζικών γραμματίων επί προθεσμία κατά παρέκκλισιν πάσης άλλης διατάξεως, καθοριζομένων υπ’ αυτής ταυτοχρόνως των όρων και προϋποθέσεων λειτουργίας της ούτω δημιουργηθησομένης προθεσμιακής αγοράς συναλλάγματος. Άρθρ.9.-Η ισχύς του παρόντος άρχεται από της δια Π.Δ/τος καθοριζομένης ημερομηνίας, εξαιρέσει των διατάξεων του άρθρ. 8, ων η ισχύς άρχεται από της δημοσιεύσεώς των εις την Εφημερίδα της Κυβερνήσεως. Άρθρ.2.-1.Αι κατά το άρθρ. 1 του παρόντος αγοραί και πωλήσεις συναλλάγματος ενεργούνται είτε εις την κατά το κατωτέρω άρθρ. 4 παρ. 2 τιμήν είτε εις την κατά τας τραπεζικάς συναλλαγάς διαμορφουμένην τοιαύτην. Η Νομισματική Επιτροπή δύναται εις εκτάκτους περιστάσεις να αναστέλλη την εφαρμογήν της παρούσης διατάξεως ορίζουσα συγχρόνως τα της λειτουργίας της αγοράς συναλλάγματος κατά την διάρκειαν της αναστολής. 2.Η Τράπεζα της Ελλάδος δύναται να καθορίζη τα όρια των τιμών αγοράς και πωλήσεως ξένων τραπεζικών γραμματίων. Το αυτό ισχύει και επί μικροποσών συναλλάγματος ύψους καθοριζομένου εκάστοτε υπό της Τραπέζης της Ελλάδος. Προκειμένου περί των συναλλαγών της παρούσης παραγράφου εκάστη Τράπεζα εκδίδει ημερήσιον δελτίον τιμών. 3.Αι κατά την κατ’ άρθρ.4 παρ. 1 του παρόντος νόμου συνεδρίασιν διενεργούμεναι μεταξύ Τραπεζών προς αλλήλας ή μεταξύ τούτων και της Τραπέζης της Ελλάδος αγοραί και πωλήσεις συναλλάγματος γίνονται υποχρεωτικώς εις την κατ’ αυτήν οριζομένην ισοτιμίαν. Άρθρ.3.-1.Η Τράπεζα της Ελλάδος εξακολουθεί να έχη την εποπτείαν της διαχειρίσεως του συνόλου του εθνικού συναλλαγματικού αποθέματος και καθορίζει εκάστοτε τα εις εκάστην των ανωτέρω τραπεζών επιτρεπόμενα ανώτατα όρια υπεραγοράς και υπερπωλήσεως συναλλάγματος και ξένων τραπεζικών γραμματίων (προκύπτον θετικόν ή αρνητικόν υπόλοιπον εκ του συμψηφισμού αγορών και πωλήσεων) κατά τα ειδικώτρον δι’ αποφάσεών της οριζόμενα. 2.Η υποχρέωσις των Τραπεζών προς εκχώρησιν εις την Τράπεζαν της Ελλάδος του εκ του συμψηφισμού αγορών και πωλήσεων προκύπτοντος κατά την παρ. 1 του παρόντος άρθρου θετικού υπολοίπου συναλλάγματος και ξένων τραπεζικών γραμματίων καταργείται. 3.Τα της υπό των τραπεζών αποκτήσεως και διαθέσεως συναλλαγματικών μέσων πλην των περιπτώσεων του παρόντος νόμου ρυθμίζονται κατά τας εκάστοτε ισχυούσας διατάξεις. Άρθρ.4.-1.Η ισοτιμία (μέση τιμή) της δραχμής προς τα ξένα νομίσματα προκειμένου περί αγοράς και πωλήσεως συναλλάγματος εν όψει, ορίζεται καθ’ εκάστην εργάσιμον ημέραν εν συνεδριάσει (FIXING), εις ην μετέχουν εκπρόσωποι της Τραπέζης της Ελλάδος και των νομίμως εξουσιοδοτημένων προς ενέργειαν πράξεων επί συναλλάγματος τραπεζών, εκδιδομένου σχετικού δελτίου τιμών. 2.Αι επίσημοι τιμαί αγοράς και πωλήσεις συναλλάγματος εν όψει, καθορίζονται επί τη βάσει της κατά την προηγουμένην παράγραφον ισοτιμίας ηλαττωμένης και ηυξημένης αντιστοίχως κατά το υπό της Τραπέζης της Ελλάδος προσδιοριζόμενον ποσόν. Όπου εν νόμω ή δικαιοπραξία γίνεται λόγος περί επισήμου τιμής συναλλάγματος νοείται η κατά την παρούσαν παράγραφον τιμήν. Άρθρ.5.-1.Δια κανονισμού εκδιδομένου υπό της Τραπέζης της Ελλάδος ορίζονται: α)Οι κανόνες διεξαγωγής των κατά την παρ. 1 του ανωτέρω άρθρ. 4 συνεδριάσεων. β)Ο αριθμός των εκπροσώπων των δικαιουμένων εις συμμετοχήν τραπεζών, ως και αι ιδιότητες και τα προσόντα αυτών. γ)Ο τόπος, ο χρόνος και η διάρκεια των συνεδριάσεων. δ)Τα της προεδρίας και της γραμματείας των συνεδριάσεων τούτων, ως και της εν γένει οργανώσεώς των. ε)Τα της εκδόσεως και δημοσιεύσεως δελτίου των κατά τ’ ανωτέρω οριζομένων τιμών επί πράξεων συναλλάγματος εν όψει. στ)Η ώρα, καθ’ ην δέον ημερησίως να έχη τακτοποιηθή η συναλλαγματική θέσις (POSITION) εκάστης τραπέζης, ώστε να μη εξέρχηται αύτη των κατά το άρθρ. 3 ωρισμένων δι’ αυτήν ανωτάτων ορίων υπεραγοράς και υπερπωλήσεως. ζ)Αι κυρώσεις και αι διαδικασίαι επιβολής και εκτελέσεως αυτών εν περιπτώσει παραβάσεως διατάξεων του κανονισμού τούτου. η)Πάσα λεπτομέρεια αναγκαία δια την εύρυθμον διεξαγωγήν των συνεδριάσεων. 2. Ο ανωτέρω Κανονισμός τροποποιείται δι’ αποφάσεων της Τραπέζης της Ελλάδος. (Μετά τη σελ. 56,04(β) Σελ. 56,05 Τεύχος Δ111 – Σελ. 81 Προστασία του Νομίσματος 26.Β.α.60 Άρθρ.6.-Ο έλεγχος και η εποπτεία των τραπεζών, όσον αφορά εις την εφαρμογήν των διατάξεων του παρόντος ασκείται κατά τας κειμένας διατάξεις υπό της Τραπέζης της Ελλάδος ενεργούσης και εν προκειμένω ως οργάνου της Nομισματικής Επιτροπής. Ειδικώτερον η Τράπεζα της Ελλάδος: α)Εκδίδει ειδικωτέρας οδηγίας ρυθμιζούσας τας σχέσεις μεταξύ των τραπεζών προς αλλήλας και προς την Τράπεζαν της Ελλάδος, ως και μεταξύ αυτών και της πελατείας των, παρακολουθούσα την πιστήν τήρησίν των. β)Εν περιπτώσει παραβάσεως των ως άνω οδηγιών λαμβάνει παν πρόσφορον κατά την κρίσιν της μέτρον, δυναμένη να εισηγηθή εις τας αρμοδίας προς τούτο αρχάς και την ανάκλησιν της αδείας της τραπέζης προς διενέργειαν πράξεων επί συναλλάγματος και ξένων τραπεζικών γραμματίων. γ)Aνά πάσαν στιγμήν ζητεί και λαμβάνει παρά των τραπεζών πληροφορίας και συγκεκριμένα στοιχεία περί της καταστάσεως της αγοράς συναλλάγματος, των διαμορφουμένων ή εφαρμοζομένων τιμών αγορών και πωλήσεων συναλλάγματος και ξένων τραπεζικών γραμματίων εν όψει, των παρατηρουμένων τάσεων εις την αγοράν, ως και παντός άλλου θέματος αφορώντος αμέσως ή εμμέσως εις την εν λόγω αγοράν. Άρθρ.7.-1.Αι κατά τον παρόντα νόμον πάσης φύσεως πράξεις επί συναλλάγματος και ξένων τραπεζικών γραμματίων, ως επίσης αι μεταξύ τραπεζών προς αλλήλας και μεταξύ αυτών και της Τραπέζης της Ελλάδος καταθέσεις δραχμών μέχρις ενός εξαμήνου και τα εξ αυτών έσοδα απαλλάσσονται των τελών χαρτοσήμου, πάσης εισφοράς ή κρατήσεως υπέρ τρίτων, ως και παντός εν γένει φόρου πλην του φόρου εισοδήματος, όπου οφείλεται τοιούτος κατά τας κειμένας διατάξεις. Εξαιρούνται των απαλλαγών τούτων αι μεταξύ Τραπεζών και της Τραπέζης της Ελλάδος προβλεπόμεναι δι’ αποφάσεων της Νομισματικής Επιτροπής καταθέσεις δι’ ας εξακολουθεί ισχύον το μέχρι σήμερον καθεστώς. 2.Οι υπό των διατάξεων του άρθρ. 4 περίπτ. δ΄ του ν.δ. 20/26.6.1935 «περί ιδρύσεως Ταμείου Ασφαλίσεως Χρηματιστών και Μεσιτών» ως και του νόμ. 2275/1952 «περί κυρώσεως και τροποποιήσεως της υπ’ αριθ. 1348/28.12.1951 Π.Υ.Σ. «προβλεπόμενοι πόροι υπέρ του Ταμείου Ασφαλίσεως Χρηματιστών, Μεσιτών, Αντικρυστών και υπαλλήλων του Χρηματιστηρίου Αξιών Αθηνών, καταργούνται. Σελ. 56,06 Τεύχος Δ111 – Σελ. 82 3.Εντέλλεται η Τράπεζα της Ελλάδος όπως κατά παρέκκλισιν πάσης αντιθέτου διατάξεως, καταβάλη εφ’ άπαξ και εντός μηνός από της ενάρξεως ισχύος του παρόντος νόμου εις το κατά την αμέσως προηγουμένην παράγραφον Ταμείον το ποσόν των δραχ. 150.000.000 και εις το Ταμείον Αρωγής των υπαλλήλων του Υπουργείου Εμπορίου το ποσόν των δραχ. 25.000.000 εκ του κοινού λογαριασμού του προβλεπομένου εις το άρθρ. 1 του Ν.Δ. 887/1971 ως τούτο αντικατεστάθη και συνεπληρώθη υπό των άρθρ. 1 του Νόμ. 128/1975 και 15 παρ. 2 του Νόμ. 876/1979. Άρθρ.8.-1.Διαφοραί προκύπτουσαι εκ της κατά χρήσιν αποτιμήσεως των εις ξένον νόμισμα ή συνάλλαγμα απαιτήσεων και υποχρεώσεων της Τραπέζης της Ελλάδος και εκ των κατά την διάρκειαν εκάστης χρήσεως συναλλαγών της επί ξένων νομισμάτων ή συναλλάγματος ως και αι προμήθειαι αι καταβαλλόμεναι υπό της Τραπέζης της Ελλάδος επί εργασιών συναλλάγματος άγονται, από της χρήσεως 1980, εις ειδικόν λογαριασμόν μη μεταφερόμεναι εις τα αποτελέσματα χρήσεως. Χρεωστικά υπόλοιπα του λογαριασμού τούτου αποσβέννυνται εκ των καθαρών κερδών της Τραπέζης της Ελλάδος των απομενόντων μετά τας κατά το άρθρ. 71 του καταστατικού αυτής προβλέψεις, πληρωμάς μερίσματος, τακτικού και τυχόν προσθέτου και εισφοράς υπέρ του τακτικού αποθεματικού. Πιστωτικά υπόλοιπα του αυτού λογαριασμού παραμένουν εις τούτον προς συμψηφισμόν τυχόν χρεωστικών διαφορών επομένων χρήσεων. «Στον ειδικό λογαριασμό που προβλέπεται στα προηγούμενα εδάφια μπορούν να φέρονται εν όλω ή εν μέρει από της χρήσεως 1982 και οι τόκοι που καταβάλλει η Τράπεζα της Ελλάδος σε συνάλλαγμα κατά το ποσό που υπερβαίνουν τις εισπράξεις της από τόκους σε συνάλλαγμα». Το μέσα στα « » τελευταίο εδάφιο προστέθηκε από την παρ. 3 άρθρ. 9 Νόμ. 1266/2-2 Ιουλ. 1982 (ΦΕΚ Α΄ 81) (τόμ. 12 σελ. 124,07). 26.Β.α.60 Προστασία του Νομίσματος 2.Η διάταξις της παρ. 2 του άρθρ. 19 του Νόμ. 876/1979 «περί τροποποιήσεως και συμπληρώσεως διατάξεων αναφερομένων εις την ανάπτυξιν της Κεφαλαιαγοράς» δεν εφαρμόζεται, αφ’ ης ίσχυσε, προκειμένου περί της Τραπέζης της Ελλάδος. 3.Η Νομισματική Επιτροπή δύναται να επιτρέπη όπως τράπεζαι και λοιπά πιστωτικά ιδρύματα δια χορηγούμενα υπ’ αυτών δάνεια και λοιπάς πιστώσεις εις δραχμάς λαμβάνουν ενέχυρον ή ετέρας μορφής ασφάλειαν εις χρυσόν, ξένα νομίσματα ή τραπεζικά γραμμάτια, συνάλλαγμα και ξένα χρεώγραφα, εφ’ όσον ο παρέχων το ενέχυρον ή την ασφάλειαν κατέχει ταύτα κατά συμμόρφωσιν προς τους όρους της ελληνικής νομοθεσίας. Η Νομισματική Επιτροπή δύναται ωσαύτως να ορίζη ότι το αντικέιμενον του ενεχύρου ή της άλλης μορφής ασφαλείας δέον, εν περιπτώσει εκποιήσεώς του να εκχωρήται ή μεταβιβάζεται υπό του αποκτώντος εις την Τράπεζαν της Ελλάδος ως και τους ειδικωτέρους όρους της τοιαύτης εκχωρήσεως ή μεταβιβάσεως. 4.Η διάταξις της παρ. 6 του άρθρ. 7 του νόμ. 4171/1961 ως αντικατεστάθη δια της παρ. 2 του άρθρ. 24 του νόμ. 849/1978 ισχύει και επί των τοποθετήσεων των συναλλαγματικών διαθεσίμων και μεταξύ των εν Ελλάδι λειτουργουσών Τραπεζών περιλαμβανομένης και της Τραπέζης της Ελλάδος. 5.Το δια του άρθρ. 15 παρ. 2 του νόμ. 876/1979 τεθέν ανώτατον όριον του ποσοστού της εισφοράς υπέρ του παρά τη Τραπέζη της Ελλάδος κοινού λογαριασμού δι’ επιστροφήν διαφοράς τόκων ορίζεται εις 1,5%. Τα της χρεώσεως του ως άνω λογαριασμού και διαθέσεως των ούτων συγκεντρουμένων ποσών ρυθμίζονται δι’ αποφάσεων της Νομισματικής Επιτροπής, καταργουμένης πάσης ετέρας επί του θέματος αυτού διατάξεως. 6.Η Νομισματική Επιτροπή δι’ αποφάσεών της δύναται να επιτρέπη τον άνευ οιουδήποτε χρονικού ή άλλου περιορισμού εκτοκισμόν των οφειλομένων εις τα εν Ελλάδι λειτουργούντα πιστωτικά ιδρύματα τόκων. 7.Δια την υπό της Τραπέζης της Ελλάδος χρηματοδότησιν του Ελληνικού Δημοσίου προς κάλυψιν δαπανών συγκεντρώσεως αγροτικών προϊόντων και προμηθείας καταναλωτικών αγαθών απαιτείται, δια τον από της ενάρξεως ισχύος του παρόντος νόμου χρόνον, προηγουμένη απόφασις της Νομισματικής Επιτροπής καθορίζουσα τας προϋποθέσεις και τα όρια της χρηματοδοτήσεως.